На основу Члана 10. Статута општине Косјерић („Службени лист општине Косјерић“, број 3/2019) и Одлуке о установљењу јавних признања и нагреда општине Косјерић („Службени лист општине Косјерић“, број 3/14) Скупштина општине Косјерић на седници одржаној \_\_\_\_\_\_\_\_\_\_\_ године, донела је

**ОДЛУКУ**

**О ДОДЕЛИ ЈАВНИХ ПРИЗНАЊА И НАГРАДА ОПШТИНЕ КОСЈЕРИЋ**

Предлоге за Јавна признања – Повељу општине Косјерић општини Косјерић доставили су:

1. Општинско удружење потомака ратника 1912-1920, генерал „Љубомир Марић“ Косјерић, предложило је књижевника Милијана Деспотовића из Субјела.
2. Ралић Милан из Мрчића, предложио је доктора Зорана Илића из Маковишта.
3. Здравствени центар Ужице, ОЈ дом здравља Косјерић, предлозио је доктора Зорана Илића из Маковишта.
4. Здравствени центар Ужице, ОЈ дом здравља Косјерић, предлозио је доктора Димитра Давиткова из Косјерића.
5. Љиљана Матовићиз Косјерића, предложила је Зорицу Тулимировић и Косјерића.
6. Управни одбор Д.П.“Миладин Зарић Мишо“ предложио је Ивицу Старчевића.
7. ОШ „Мито Игумановић“ из Косјерића, предложила је професора Миленка Стефановића.
8. СУБНОР општине Косјерић, предложио је Вујић Драгана из Косјерића.
9. Група грађана Ружа Божовић и други, предложила је доктора Зорана Илића из Маковишта.
10. Планинарско-еколошко друштво „Субјел“ из Косјерића, предложило је Сашу Радивојевића из Галовића.
11. Алекса Павловић из Косјерића, предложио је Мирослава Ковачевића из Београда.

Јавна признања – Повеља општине Косјерић додељују се:

1. **Зорици Тулимировић из Косјерића,**
2. **Саши Радивојевићу из Галовића,**
3. **Зорану Илићу из Маковишта, доктору у ОЈ дом здравља Косјерића**

Новчани износ за награде у виду Повеље одредило је Општинско веће општине Косјерић.

Награде ће бити уручене на свечаној седници Скупштине општине Косјерић.

Одлука ступа на снагу наредног дана од дана доношења, а објавиће се у „Службеном листу општине Косјерић“.

**Број 17-1/2022**

**У Косјерићу\_\_\_\_\_\_\_\_\_\_2022. године**

**СКУПШТИНА ОПШТИНЕ КОСЈЕРИЋ**

**ПРЕДСЕДНИК СКУПШТИНЕ ОПШТИНЕ**

**ТАТЈАНА КОКОВИЋ**

***О Б Р А З Л О Ж Е Њ Е***

1. **Зорица Тулимировић** из Косјерића у браку је са Симом Тулимировићем, имају петоро заједничке деце и живе у складној и срећној породици у нашем малом Косјерићу. Деца су лепо и патријархално васпитана од којих троје њих је школског узраста. Обзиром на то да је у нашој општини мала стопа наталитета овакав пример мајке не треба остати незапажен, и она заиста заслужује да буде похваљена и награђена. Зорица Тулимировић је пример мајке која улива наду својим примером материнства у нашој малој општини.

**ПРЕДЛАГАЧ: Љиљана Матовић из Косјерића**

1. **Саша Радивојевић** из Галовића је дугогодишњи члан Планинарско-еколошког удружења ПЕД „Субјел“ Косјерић и на акцијама учествује са својом децом.

Ове године Саша је покренуо и хуманитарну акцију под називом „За Милкину кућу“. Он је уз помоћ пријатеља и многобројних донатора организовао изградњу породичне куће за девојчицу Милку и њену мајку. Кућа је изграђена и у потпуности опремљена новим намештајем. Саша је својим примером хуманости заслужио да буде награђен и самим тим је пример другима како помоћи онима који су у невољи.

**ПРЕДЛАГАЧ: Планинарско-еколошко друштво „Субјел“ из Косјерића.**

1. **Зоран Илић** из Маковишта, доктор у ОЈ дом здравља Косјерић је у сталном радном односу у СЗЗОС на пословима начелник службе. Као млад лекар веома је одан свом послу и обзиром да још увек траје пандемија именовани доктор махом покрива сменски рад у првој смени у респираторној амбуланти када је највећи прилив пацијената. Веома савесно обавља свој свој посао, у његовом раду запажа се дисциплина и одговорност обзиром да се као млад доктор сусрео са непознаницама везаним за пандемију корона вируса. Доктор Зоран сваким даном на посао долази насмејан и са пуно радног елана чиме даје пример другим докторима и свим запосленима у нашој установи.

**ПРЕДЛАГАЧИ: ВД директор др. Илија Вукадиновић, Милан Ралић из Росића, и Група грађана**

**КОМИСИЈА ЗА ДОДЕЛУ ЈАВНИХ ПРИЗНАЊА**

**И НАГРАДА ОПШТИНЕ КОСЈЕРИЋ**